Madona (stacija)

**Madona** ir dzelzceļa stacija, kura atrodas Madonas pilsētā, Saules ielā 4. Stacija atrodas uz dzelzceļa līnijas Pļaviņas—Gulbene, kādreiz no šīs stacijas sākās arī dzelzceļa līnija Madona—Lubāna, kuru slēdza 1990. gadā. Stacijā ir 4 sliežu ceļi (agrāk bija 5). Stacijā tiek veiktas arī kravu operācijas, tomēr satiksme ir neliela. Stacijai ir vairāk nekā kilometru garš pievedceļš ar atzarojumiem uz dažādiem uzņēmumiem ("Ziemeļu nafta", "Stora Enso Mežs", "Tolmet" metāllūžņu iepirkšanas punkts). 

Madona ir galapunkts dīzeļvilcienu maršrutam Rīga—Madona, Madonas stacijā pietur arī maršruta Rīga—Gulbene vilcieni.  

No 2021. gada 1. jūnija atjaunota regulāra pasažieru satiksme līdz Gulbenei piektdienās, sestdienās un svētdienās, bet atpakaļ uz Rīgu divreiz sestdienās un vienu reizi svētdienās. Savukārt līdz Madonai vilcienu satiksme tiek nodrošināta katru dienu, ne tikai lētāk, bet arī ātrāk, nekā izmantojot autobusu.

## Vēsture
Madonas stacija ierīkota reizē ar dzelzceļa līnijas Pļaviņas—Valka uzbūvēšanu. 20. gadsimta 20. gados līdz Madonai tika projektēta dzelzceļa līnija caur Ērgļiem, bet projekta īstenošanu izjauca Otrais pasaules karš. Madonai bijušas vairākas staciju ēkas (sākotnēji stacija saukta par Biržiem). 


Attēls:Madonas stacija.jpg|Madonas stacija ēka ap 1910. gadu
Madonas dzelzceļa stacija pirms 1940.jpg|pirms 1940. gada
Madonas stacija pirms 1940.jpg|pirms 1940. gada


Pašreizējā ir salīdzinoši jauna, celta padomju okupācijas laikā 1980. gadā. 2006. gadā notika pašreizējās ēkas renovācija. 1990. gados un 21. gadsimta pirmajos gados stacijā bija izvietota arī Madonas autoosta. Kādreizējais pievedceļš uz balasta karjeru mūsdienās ir nojaukts.

No 2014.gada 20.decembra dīzeļvilciens Rīga—Gulbene—Rīga caur Madonu kursēja tikai dažas dienas gadā pēc īpaša rīkojuma. Kopš 2015. gada 2. februāra dīzeļvilciens Rīga—Madona kursēja tikai 2 reizes nedēļā — piektdienu un svētdienu vakaros, bet atpakaļ no Madonas uz Rīgu sestdienu un pirmdienu agrajos rītos. Līdz 2016. gada 1. jūlijam posmā Pļaviņas—Madona satiksmi nodrošināja ar šo vilcienu saskaņots AS "Pasažieru vilciens" organizēts autobuss, bet kopš 1. jūlija Madonas reģionālo maršrutu reisi saskaņoti ar vairākiem vilcieniem no Pļaviņu stacijas.

2015. gada 14. martā uz Madonu kursēja speciālais papildu dīzeļvilciens Rīga—Madona—Rīga saistībā ar pasākumu "Lielais Gaiziņa karnevāls".

2018. gadā caur Madonu kursēja maršruta Rīga—Gulbene—Rīga reiss 1. septembrī uz pasākumiem "Bānīša svētki", "Bānītim 115" un izglītojošā un interaktīvā centra "Dzelzceļš un Tvaiks" atvēršana Gulbenes dzelzceļa stacijā. Sākotnēji 31. martā paredzētais reiss tika norīkots 2018. gada 1. jūlijā, lai atvieglotu nokļūšanu Rīgā Dziesmu un deju svētku dalībniekiem (Madonā šis vilciens nepieturēja).

2019. gadā caur Madonu notika 3 dīzeļvilciena Rīga—Madona—Gulbene reisi: 18. maijā, 27. jūlijā un 7. septembrī (uz Bānīša 116. gadadienas svētkiem). Kopš 2019. gada 8. jūnija Madonas virzienā bija izmainīts kustības saraksts — uz Madonu piektdienu vakaros, atpakaļ uz Rīgu sestdienu rītos, bet svētdienās reiss turp un atpakaļ.

2020. gadā caur Madonu notika 2 dīzeļvilciena Rīga—Madona—Gulbene reisi: 25. jūlijā (uz Gulbenes pilsētas svētkiem) un 5. septembrī (uz Bānīša 117. gadadienas svētkiem).

## Attēlu galerija

Attēls:Madonas stacija 16.JPG|Madonas stacijas ēka un sliežu ceļi
Attēls:Madonas stacija 01.JPG| Stacijas ieejas luksofors (skats Jaunkalsnavas virzienā)
Attēls:Madonas stacija 17.JPG|Pusvagona izkraušana Madonas stacijā
Attēls:Madonas stacija 22.JPG|Sliežu izvērsums Gulbenes virzienā
Attēls:Madonas stacija 24.JPG|Hidrants pie Lubānas atzara vecajām sliedēm
Attēls:Madonas stacija 31.JPG|Rūpniecības ielas pārbrauktuve (pa kreisi — atzars uz naftas bāzi, taisni — līnija uz Gulbeni, pa labi bija Lubānas līnija)
Attēls:Madonas stacija 36.JPG|Komunistiskā terora upuru piemiņas vieta
Attēls:Madonas stacija 15.JPG|Bijusī kravas rampa
Attēls:Madonas stacija 20.JPG|Sliežu ceļi Madonas stacijā
Attēls:Madonas stacija 37.JPG|Stacijas ēka no Saules ielas puses
Attēls:Madonas stacija 50.JPG|Pievedceļš uz "Tolmet" metāllūžņu pieņemšanas punktu
Attēls:Madonas stacija 42.JPG|Madonas stacijas pievedceļi (pa labi — sliedes uz "Stora Enso Mežs", taisni — uz naftas bāzi)

## Atsauces

## Ārējās saites
* Vilciens Rīga - Madona (video)
* Pasažieru vilciens DR1A-291 pienāk Madonas stacijā (video)